Indigo (albumas)
Indigo – devintasis amerikiečių atlikėjo Chris Brown studijinis albumas, išleistas 2019 m. birželio 28 d. Jam pristatyti išleisti penki singlai: „Undecided“, „Back to Love“, „Wobble Up“, „No Guidance“ ir „Heat“, o dainas kartu atlieka tokie atlikėjai, kaip Nicki Minaj, Justin Bieber ir Lil Wayne. Nepaisant vidutiniškų kritikų atsiliepimų, albumas buvo komerciškai sėkmingas visame pasaulyje. Per pirmąją savaitę JAV parduota per 108 tūkstančius kopijų ir jis debiutavo pirmojoje „Billboard 200“ reitingo vietoje, tampant trečiuoju Brown įrašu, pasiekusiu šią viršūnę. 2019 m. gruodžio mėnesio duomenimis, JAV parduota per milijoną kopijų ir albumas tapęs platininiu. „Indigo“ taip pat pasiekė aukštas daugelio kitų šalių reitingų vietas, tarp jų – ir septintąją Jungtinėje Karalystėje ir 33–ąją Lietuvoje.